Отуз оглан

Отуз оглан – 8–10-кылымга таандык кыргыз этноними. Талас өрөөнүнүн Айыртам-Ой (КыркКазык) деген жеринен табылган. 2, 4, 8, 10-Талас жазма эстеликтеринде эскерилет. Окулушу боюнча отуз оглан уул же урук деген түшүнүк берет. Кыргыздын ичкилик уруулар тобунун өкүлдөрү оң же сол канат кыргыз урууларын отуз уулдун балдары, өздөрүн «он уул ичкиликтербиз» (баары – 40 уруу кыргыз) деп аташары маалым. Бул этноним башка элдердин курамынан кездешпейт. Жазуу эстелигин Г. Гейкель П. М. Мелиорианский, Ю. Немет, С. Е. Малов, Х. Н. Орхун, И. А. Батманов, Ч. Жумагулов, А. С. Аманжолов ж. б. окумуштуулар изилдеген, к. Айыртам-Ой жазуулары; Талас жазма эстеликтери. 
Категория:Тарых
 Колдонулган адабияттар 
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7